61968J0012
DOMSTOLENS DOM (ANDEN AFDELING)
AF 7. MAJ 1969
X
mod Kontrolkommissionen for De europæiske Fællesskaber
Sag 12/68
Processprog: Fransk
Angående:
En påstand om annullation af Kontrolkommissionens beslutning af 26. marts 1968 om sagsøgerens fjernelse fra tjenesten såvel som en påstand om tilkendelse af skadeserstatning.
Domskonklusion:
Domstolen udpeger ved kendelse en specialist, hvis opgave det bliver at fastlå, hvorvidt sagsøgerens mentale tilstand på tidspunktet for de forhold, der gav anledning til Kontrolkommissionens disciplinære afgørelse af 26. marts 1968 vedrørende X, var af en sådan art, at den udelukkede forsætlighededn af de handlinger, der lægges ham til last.
Generaladvokatens forslag til Afgørelse:
Sagsøgte bør frifindes.
Sammendrag
1.
Fremgangsmåde — stævning — formforskrifter — påberåbte søgsmålsgrunde — vildfarelse ved angivelsen af den bestemmelse der skal finde anvendelse — antagelse til realitetsbehandling
(Protokollen vedrørende statutten for Domstolen, artikel 19; procesreglementet for Domstolen, artikel 38)
2.
Disciplinær forfølgning — ret til forsvar — grænser
(Vedtægten for tjenestemænd, bilag IX, artikel 7)
1.
Sagsøgerens vildfarelse ved angivelsen af den bestemmelse, der skal finde anvendelse, kan ikke medføre afvisning af den påberåbte søgsmålsgrund.
2.
Disciplinærmyndigheden krænker ikke retten til forsvar ved at pålægge en disciplinær sanktion under den pågældende tjenestemands fravær, når dette fravær udelukkende skyldes nævnte tjenestemands eget forhold.